
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 230 

17 Δεκεμβρίου 2009 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 192 
Τροποποίηση του Β.Δ. 683/1960 «Περί εγκρίσεως και 
θέσεως εις εφαρμογή Κανονισμού εσωτερικής υπη¬ 
ρεσίας επί Ελληνικών επιβατηγών πλοίων πεντακο- 
σίων κοχ και άνω» (Α' 158). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 135 του Ν.Δ. 187/1973 «Περί Κώδικος 
Δημοσίου Ναυτικού Δικαίου» (Α' 261). 

β) Των άρθρων 4 παράγραφος 4α (γγ) και 12 του 
Π.Δ. 189/2009 «Καθορισμός και ανακατανομή αρμοδιο¬ 
τήτων των Υπουργείων» (Α' 221). 

2. Την υπ’ αριθμ. 381/08-04-2009 Γνωμοδότηση του 
Συμβουλίου Εμπορικού Ναυτικού. 

3. Το γεγονός ότι από τις διατάξεις του παρόντος 
δεν προκαλείται δαπάνη σε βάρος του κρατικού προϋ¬ 
πολογισμού. 

4. Την υπ’ αριθμ. 186/2009 γνωμοδότηση του Συμβου¬ 
λίου της Επικράτειας, μετά από πρόταση της Υπουρ¬ 
γού Οικονομίας, Ανταγωνιστικότητας και Ναυτυλίας, 
αποφασίζουμε, 

Άρθρο 1 

1. Η παράγραφος δ) του άρθρου 2 του Β.Δ. 683/1960 
(Α' 158) αντικαθίσταται ως εξής: 

«δ) «Γενικές Υπηρεσίες», η Υγειονομική Υπηρεσία, η 
Υπηρεσία Τηλεπικοινωνιών, η Οικονομική Υπηρεσία, η 
Υπηρεσία Τροφοδοσίας και Γενικών Προμηθειών, η Υπη¬ 
ρεσία Ενδιαιτημάτων και η Υπηρεσία του Μαγειρείου.» 

2. Το σημείο δ) της υποπαραγράφου Γ) της παραγρά¬ 
φου 2 του άρθρου 3 του Β.Δ. 683/1960 αντικαθίσταται 
ως εξής: 

«δ) υπηρεσίας τροφοδοσίας και γενικών προμηθειών». 

3. Το σημείο δ) της υποπαραγράφου Γ) της παραγρά¬ 
φου 3 του άρθρου 3 του Β.Δ. 683/1960 αντικαθίσταται 
ως εξής: 

«δ) Υπηρεσίας Τροφοδοσίας και Γενικών Προμηθειών 

1. Φροντιστής, προϊστάμενος. 

2. Βοηθοί Φροντιστών». 

4. Ο Τίτλος του Τμήματος Δ' του Κεφαλαίου V του 
Μέρους Δευτέρου του Β.Δ. 683/1960 αντικαθίσταται ως 
εξής: 


«Τμήμα Δ' Προσωπικό της Υπηρεσίας Τροφοδοσίας 
και Γ ενικών Προμηθειών». 

Άρθρο 2 

Το άρθρο 108 του Β.Δ. 683/1960 αντικαθίσταται ως 
εξής: 

«άρθρο 108 

1. Ο Φροντιστής είναι ο Αξιωματικός προϊστάμενος 
της Υπηρεσίας Τροφοδοσίας και Γενικών Προμηθειών 
του πλοίου και του προσωπικού αυτής. 

2. Ενεργεί υπό τις διαταγές και τον έλεγχο του 
Πλοιάρχου ή του νομίμου αναπληρωτού του και είναι 
υπεύθυνος και υπόλογος απέναντι σε αυτούς κατά την 
άσκηση των καθηκόντων του.». 

Άρθρο 3 

Το άρθρο 109 του Β.Δ. 683/1960 αντικαθίσταται ως 
εξής: 

«άρθρο 109 

1. Ειδικότερα ο Φροντιστής είναι αρμόδιος και υπεύ¬ 
θυνος: 

α) για την έγκαιρη προμήθεια και διαχείριση των τρο¬ 
φίμων και όποιων άλλων υλικών του έχουν ανατεθεί 
από τον Πλοίαρχο, σύμφωνα με τις γενικές οδηγίες του 
πλοιοκτήτη ή του διαχειριστή του πλοίου, σε ποσότητα 
ανάλογη με τον αριθμό των επιβαινόντων, τους εκτε- 
λούμενους πλόες και λαμβάνοντας υπόψη τα αιτήματα 
των προϊσταμένων των υπηρεσιών του πλοίου. 

β) για την παραλαβή, καλή ποιότητα και συντήρηση 
των τροφίμων και των άλλων υλικών που του έχουν 
ανατεθεί, σύμφωνα με τους όρους της υγιεινής και τις 
τυχόν προδιαγραφές και οδηγίες για τα άλλα υλικά. 

γ) για τη συντήρηση και καθαριότητα των διαμερι¬ 
σμάτων και χώρων αποθηκεύσεως και διατηρήσεως 
των τροφίμων, καθώς και για την ευταξία των χώρων 
αποθήκευσης των λοιπών ανατιθέμενων υλικών. 

δ) για την καθαριότητα και ευπρέπεια του προσωπι¬ 
κού, του οποίου προίσταται. 

ε) για τον ανεφοδιασμό των κυλικείων θέσεων επιβα¬ 
τών, μέσω του Βοηθού Φροντιστού και την επιμέλεια 
και διαχείριση των κυλικείων αυτών μέσω των οικείων 
Θαλαμηπόλων. 

2. Ο Φροντιστής υποχρεούταί: 

α) Να μεριμνά ώστε στο πλοίο να διατίθενται απαραί¬ 
τητες ποσότητες στερεών και διατηρημένων τροφίμων, 
αλλά και υλικών που του έχει ανατεθεί η προμήθεια και 
η διαχείριση, για κάθε ενδεχόμενη παράταση του πλου 
λόγω εκτάκτου περιστατικού ή ανωτέρας βίας. 

β) Να τηρεί με τα διατιθέμενα στο πλοίο μέσα, αρχείο 
διαχείρισης τροφίμων και των υλικών που του έχουν 
ανατεθεί, στο οποίο καθημερινά καταχωρούνται οι ει- 
σαγόμενες και οι εξαγόμενες προς κατανάλωση ή χρη¬ 
σιμοποίηση ποσότητες. Το αρχείο θεωρείται καθημερινά 
από τον Πλοίαρχο.». 

Άρθρο 4 

Το άρθρο 110 του Β.Δ. 683/1960 αντικαθίσταται ως 
εξής: 

«άρθρο 110 

1. Ο Βοηθός φροντιστή είναι ο υπόλογος της υπηρε¬ 
σίας Τροφοδοσίας και Γενικών Προμηθειών του πλοίου 
και των μαθητευόμενων ως κατώτερου προσωπικού 
Τροφοδοσίας και Γενικών Προμηθειών. 

2. Τελεί υπό τις άμεσες διαταγές και τον έλεγχο του 
Φροντιστή και τον βοηθά στα καθήκοντά του.». 

Άρθρο 5 

Το άρθρο 111 του Β.Δ. 683/1960 αντικαθίσταται ως 
εξής: 

«άρθρο 111 

Ειδικότερα ο Βοηθός Φροντιστή: 


α) εφοδιάζει το μαγειρείο, τα κυλικεία και τους χώ¬ 
ρους αποθήκευσης και συντήρησης τροφίμων καθώς και 
τους χώρους αποθήκευσης των υλικών που του έχουν 
ανατεθεί, με την εκάστοτε αναγκαία ποσότητα για την 
παρασκευή εδεσμάτων και για την άμεση χρησιμοποίη¬ 
σή τους, αντιστοίχως. 

β ) υπό τις διαταγές και οδηγίες του Φροντιστή, διευ¬ 
θύνει και διαχειρίζεται τους χώρους διανομής των τρο¬ 
φίμων και των υλικών που του έχουν ανατεθεί. 

γ) δέχεται και προσπαθεί να ικανοποιεί κάθε δίκαιο 
παράπονο των επιβαινόντων που αφορά στα καθήκοντα 
του, αναφέροντας σχετικά στον Φροντιστή.» 

Άρθρο 6 
Έναρξη Ισχύος 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στην Υπουργό Οικονομίας, Ανταγωνιστικότητας και 
Ναυτιλίας αναθέτουμε τη δημοσίευση και εκτέλεση 
αυτού του διατάγματος. 

Αθήνα, 7 Δεκεμβρίου 2009 

Ο ΠΡΟΕΔΡΟΣ 
ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Η ΥΠΟΥΡΓΟΣ 

ΟΙΚΟΝΟΜΙΑΣ, ΑΝΤΑΓΩΝΙΣΤΙΚΟΤΗΤΑΣ 
ΚΑΙ ΝΑΥΤΙΛΙΑΣ 

ΛΟΥΚΙΑ-ΤΑΡΣΙΤΣΑ ΚΑΤΣΕΛΗ 

